# Pedro Pichardo

Pedro Pablo Pichardo Peralta (1993ko ekainaren 30a) Kuban jaiotako portugaldar jauzi hirukoitz-laria da, txapeldun olinpikoa izana. 2020ko Udako Olinpiar Jokoetan urrezko domina irabazi zuen Portugalgo 17.98 errekor nazionalarekin, eta zilarra izan zen Parisko 2024ko Jokoetan.

## Biografia

Pichardo 2012ko Munduko Junior txapelduna eta 2013ko Munduko Txapelketako zilarrezko domina izan zen. 2015an 17,94m-ko jauziarekin betiko garai guztietako 6. jarri zen. Astebete beranduago 18,06m-tara hobetu zuen bere marka pertsonala eta garai guztietako 3. postura igo zen eta 1996 urtetik izan zen jauzirik luzeena lortu zuen.
Munduko txapelketei dagokienez, pista estalian 2014. urtean Sopot hirian brontzezko domina lortu zuen eta aire librean 2013an (Moskun) eta 2015ean (Pekinen) zilarrezko dominak lortu zituen jauzi hirukoitzean. Domina hauek Kuba ordezkatuz lortu zituen.
2017ko apirilean Stuttgarteko (Alemania) talde atletiko kubatar nazionalaren kontzetrazioan zela hoteletik desagertu zen. Portugalera joan zen handik, Benfica taldearen atletismo sailak kontratatu zuen, eta urte berean lortu zuen naziotasuna, zazpi hilabetean. 2021an jokatutako Tokyoko Joko Olinpikoetan jada Portugalekin lehiatu zen eta baita Pariskoan 2024an.
Olinpiar dominez aparte, Pista Estaliko Europako Txapelketan lorturiko urrezko domina da 2021 urtean Torun hirian. 2018ko eta 2021eko Diamond League-ak ere irabazi zituen proba berean.

## Nazioarteko emaitzak

Portugal ordezkatuz :
| Olinpiar Jokoak ||||
| Urtea | Lekua | Domina | Kategoria |
| 2020 | Tokio Japonia | 01 ! | Jauzi hirukoitza |
| 2024 | Paris Frantzia | 02 ! | Jauzi hirukoitza |
| Munduko txapelketak ||||
| Urtea | Lekua | Domina | Proba |
| 2022 | Eugene AEB | 01 ! | Jauzi hirukoitza |
| Munduko txapelketak (Indoor) ||||
| Urtea | Lekua | Domina | Proba |
| 2022 | Belgrado Serbia | 02 ! | Jauzi hirukoitza |
| Europako Pista Estaliko txapelketa ||||
| Urtea | Lekua | Domina | Kategoria |
| 2021 | Torun Polonia | 01 ! | Jauzi hirukoitza |
| Europako Taldekako txapelketak ||||
| Urtea | Lekua | Domina | Proba |
| 2017 | Sandnes Norvegia | 02 ! | Jauzi hirukoitza |
| 2019 | Bydgoszcz Polonia | 01 ! | Jauzi hirukoitza |
| Diamond League ||||
| Urtea | Urtea | Domina | Proba |
| 2018 | 2018 | 01 ! | Jauzi hirukoitza |
| 2021 | 2021 | 01 ! | Jauzi hirukoitza |
| Kuba ordezkatuz ||||
| Munduko txapelketak ||||
| Urtea | Lekua | Domina | Proba |
| 2013 | Mosku Errusia | 02 ! | Jauzi hirukoitza |
| 2015 | Pekin Txina | 02 ! | Jauzi hirukoitza |
| Munduko txapelketak (Indoor) ||||
| Urtea | Lekua | Domina | Proba |
| 2014 | Torun Polonia | 03 ! | Jauzi hirukoitza |
| Panamerikar Jokoak ||||
| Urtea | Lekua | Domina | Proba |
| 2015 | Toronto Kanada | 01 ! | Jauzi hirukoitza |
| Munduko txapelketak (Sub20) ||||
| Urtea | Lekua | Domina | Proba |
| 2012 | Bartzelona Katalunia | 01 ! | Jauzi hirukoitza |
| NACAC Txapelketak (Sub20) ||||
| Urtea | Lekua | Domina | Proba |
| 2012 | San Salvador El Salvador | 01 ! | Jauzi hirukoitza |

## Marka pertsonalak

| Proba | Proba | Marka | Lekua | Data |
| Jauzi hirukoitza | Outdoor | 18,08 m | Habana | 2015eko maiatzaren 28a |
| Jauzi hirukoitza | Indoor | 17,36 m | Braga | 2021eko otsailaren 13a |
* IAAF Profiletik hartutako informazio guztia.

## Erreferentziak

* ↑ (Gaztelaniaz) Afp. (2017-04-26). «El cubano Pichardo 'reaparece' fichando por el equipo de atletismo del Benfica» Marca.com (Noiz kontsultatua: 2024-08-14).
* ↑ (Ingelesez) «An Olympian transfer market» Civio 2024-08-01 (Noiz kontsultatua: 2024-08-14).

## Kanpo estekak

* Datuak: Q3374111
* Multimedia: Pedro Pablo Pichardo / Q3374111